ທ່ານທອມ ແສງຄຳຍອງ ເຈົ້າຂອງຟາມລ້ຽງໄກ່ ທີ່ຄວບຄຸມ ໂດຍລະບົບຄອມພິວເຕີ 
ທ່ານທອມ ແສງຄຳຍອງ ເຈົ້າຂອງຟາມລ້ຽງໄກ່ ສອງແສນກວ່າໂຕ ທີ່ຄວບຄຸມໂດຍ ລະບົບຄອມພິວເຕີ ເພື່ອ ໃຫ້ອາຫານ ນ້ຳ ແລະຄວບຄຸມອຸນຫະພູມ ໃນຫລົກໄກ່
ທ່ານຜູ້ຟັງທີ່ເຄົາລົບ ລາຍການຊີວິດຊາວລາວແລງວັນພະຫັດ ມື້ນີ້ ເຮົາຈະນຳພາທ່ານ ໄປຮູ້ຈັກກັບ ທ່ານທອມ ແສງຄຳຍອງ ເຈົ້າຂອງຟາມລ້ຽງໄກ່ ຢູ່ທີ່ລັດ Arkansas ທີ່ໃຊ້ເທັກໂນໂລຈີ ສະໄໝໃໝ່ ໂດຍການໃຊ້ ຄອມພິວເຕີ ຊ່ວຍສັງເກດ ທີ່ບໍ່ໃຊ້ ແຮງງານຄົນເປັນຜູ້ເກືອໄກ່ ແລະເອົານ້ຳໃຫ້ໄກ່ກິນ ປັດຈຸບັນ ນີ້ ທ່ານທອມ ກຳລັງລ້ຽງໄກ່ຢູ່ ສອງຮ້ອຍກວ່າພັນໂຕ ໃຊ້ເວລາ ລ້ຽງພຽງແຕ່ສອງເດືອນເທົ່ານັ້ນ ກ່ອນນຳສົ່ງໃຫ້ແກ່ບໍລິສັດຄົວ ໄກ່ ເພື່ອນຳອອກຂາຍຢູ່ຕະຫລາດຊຶ່ງ ກິ່ງສະຫວັນ ຈະນຳ ເລື່ອງນີ້ມາສະເໜີທ່ານ ໃນອັນດັບຕໍ່ໄປ ສະບາຍດີ ທ່ານຜູ້ຟັງທີ່ເຄົາລົບ ໃນກາງເດືອນສິງຫາທີ່ຜ່ານມານີ້ ວີໂອເອ ໄດ້ສຳພາດຊາວລາວ-ອາເມຣິກັນຄົນນຶ່ງ ຢູ່ທີ່ລັດ Okla- homa ກ່ຽວກັບການລ້ຽງໄກ່ ແລະລ້ຽງງົວ ທີ່ມີຄົນເຮັດວຽກດູແລ ແບບທຳມະດາ ແຕ່ວ່າມື້ນີ້ ຂ້າພະເຈົ້າ ຈະນຳພາທ່ານ ໄປຢ້ຽມ ຢາມ ຊາວລາວ-ອາເມຣິກັນ ອີກຄົນນຶ່ງ ຊື່ວ່າ ທ່ານທອມ ແສງຄຳ ຍອງ ເຈົ້າຂອງຟາມລ້ຽງໄກ່ ທີ່ມີມູນຄ່າກວ່ານຶ່ງລ້ານໂດລາ ຢູ່ທີ່ ເມືອງ Boonevile ລັດ Arkansas ຕັ້ງຢູ່ພາກກາງຕອນໃຕ້ຂອງ ສະຫະລັດ ສິ່ງທີ່ໜ້າສົນໃຈ ແລະງຶດງໍ້ກ່ຽວກັບຟາມລ້ຽງໄກ່ບ່ອນ ດັ່ງກ່າວນີ້ຄື ການໃຊ້ເຄຶ່ອງຄອມພິວເຕີ້ ເປັນເຄື່ອງມືຊ່ວຍໃນການ ຄວບຄຸມການລ້ຽງໄກ່ທັງໝົດ ໂດຍທີ່ບໍ່ໄດ້ໃຊ້ແຮງງານຄົນເປັນຜູ້ເຮັດວຽກ ແຕ່ມີໄວ້ພຽງ ຜູ້ນຶ່ງ ຫາສອງຄົນເທົ່ານັ້ນເພື່ອ ເຝົ້າເບິ່ງໂດຍທົ່ວໆໄປ ທ່ານພໍຈະວາດພາບໄດ້ບໍ່ວ່າ ຖ້າຫາກທ່ານມີຟາມລ້ຽງໄກ່ ແລະ ລ້ຽງໄກ່່ເຖິງສອງແສນກວ່າໂຕ ທ່ານຈະໃຊ້ຄົນຈັກຄົນເຮັດວຽກ ເພື່ອເກືອໄກ່ ເບິ່ງແຍງໄກ່ ແລະຕັກນຳ້ມາໃຫ້ໄກ່ກິນ ຢູ່ໃນ ສະ ຫະລັດອາເມຣິກາ ບັນຫາດັ່ງກ່າວນີ້ ບໍ່ມີຄວາມຍາກຊາຫຍັງ ໝົດ ປັດຈຸບັນນີ້ທຸກສິ່ງທຸກຢ່າງເຮັດໃຫ້ສະດວກສະບາຍ ຄວບ ຄຸມໂດຍເຄຶ່ອງຄອມພິວເຕີ ທີ່ສັ່ງການວ່າເວລາໃດຄວນເກືອໄກ່ ມີນ້ຳໄວ້ໃຫ້ໄກ່ກິນຢູ່ຕະຫລອດ ແລະ ຄວບຄຸມອຸນຫະພູມໃນ ຫລົກໄກ່ບໍ່ໃຫ້ຮ້ອນ ຫລືບໍ່ໃຫ້ໜາວເກີນໄປ ເພື່ອໃຫ້ໄກ່ຢູ່ໃນບັນ ຍາກາດອັນເໝາະສົມ ເຄຶ່ອງມືຄວບຄຸມດັ່ງກ່າວນີ້ ນ້ອຍໆເທົ່າ ກັບໂທລະສັບມືຖືເທົ່ານັ້ນ ຊຶ່ງຜູ້ເປັນເຈົ້າຂອງຟາມໄກ່ຖືໄວ້ໃນກຳມື ທີ່ອາດຈະຢູ່ຫ່າງໄກ ຈາກຟາມ ຫລືແຫ່ງໃດແຫ່ງນຶ່ງ ຫລາຍກິໂລແມັດ ຢູ່ໃນສະພາບການດັ່ງກ່າວນີ້ ເຈົ້າຂອງ ຟາມໄກ່ ສາມາດສັງເກດເບິ່ງການເຄຶ່ອນໄຫວຂອງຄວາມປົກກະຕິ ແລະບໍ່ປົກກະຕິ ຢູ່ໃນ ຫລົກໄກ່ ຖ້າຫາກວ່າບໍ່ປົກກະຕິ ເຊັ່ນວ່າ ຮ້ອນເກີນໄປ ຫລືບໍ່ມີນຳ້ໃຫ້ໄກ່ກິນ ຄອມພິວເຕີ ຈະບອກໂລດວ່າ ມີຫຍັງເກີດຂື້ນ ຫລັງຈາກນັ້ນ ຜູ້ເປັນເຈົ້າຂອງ ຕ້ອງໄປແກ້ໄຂບັນຫາ ດັ່ງກ່າວ ຟາມລ້ຽງໄກ່ສະໄໝໃໝ່ ປຸກເປັນເຮືອນສູ່ດິນຫລັງໃຫຍ່ ແຕ່ລະ ຫລັງສາມາດບັນຈຸໄກ່ໄດ້ເຖິງ ຊາວພັນກວ່າໂຕ ມີອາຫານ ນໍ້າ ແລະອຸນຫະພູມສະໜຳ່ສະເໜີ ຕະຫລອດສີ່ລະດູການ ນອກ ຈາກການລ້ຽງໄກ່ແລ້ວ ຂີ້ໄກ່ຍັງມີລາຄາດີ ທີ່ນຳໄປຂາຍເປັນ ຝຸ່ນໃສ່ທົ່ງ ໃຫ້ຫຍ້າງອກງາມເພື່ອໃຫ້ງົວກິນ ເພາະສະນັ້ນ ບັນ ດາເຈົ້າຂອງຟາມໄກ່ທັງຫລາຍ ມັກຈະມີທົ່ງຫຍ້າກວ້າງ ເພື່ອ ລ້ຽງງົວໄປພ້ອມໆກັນ ໂດຍອາໄສຂີ້ໄກ່ ເປັນຝຸ່ນເຮັດໃຫ້ຫຍ້າ ງອກງາມດີ ທ່ານທອມ ມີງົວເຖິງຮ້ອຍໂຕ ປ່ອຍໄວ້ຕາມທົງຫຍ້າເພື່ອນຳ ເອົາລູກງົວໄປຂາຍ ແລະມີອຸບປະກອນກະສິກໍາຄົບສຸດຊ່ວຍ ໃນການປະຕິບັດວຽກງານຢູ່ຟາມ ເຊັນວ່າ ລົດກ່ຽວຫຍ້າ ທີ່ ເຮັດເປັນກໍ້ວາງໄວ້ໃຫ້ງົວກິນໃນລະດູໜາວ ແລະເຄຶ່ອງມື ອຶ່ນໆ ທ່ານທອມ ແສງຄຳຍົງ ແມ່ນຜູ້ນຶ່ງໃນຈຳນວນ ບັນ ດາຊາວລາວ-ອາຣິກັນ ທີ່ເປັນເຈົ້າຂອງທຸລະກິດຟາມລ້ຽງ ໄກ່ ເພື່ອຂາຍຍົກໃຫ້ບໍລິສັດຄົວໄກ່ ທີ່ນຳອອກຂາຍຕາມ ທ້ອງຕະຫລາດ ຢູ່ພາກກາງ ຂອງ ສະຫະລັດ ໂດຍສະເພາະ ຢູ່ໃນລັດ Arkansas, Oklahoma ແລະ Kansas ທ່ານທອມ ແສງຄຳຍອງ ເກີດທີ່ແຂວງຊຽງຂວາງ ເວລາ ທ່ານຍັງເປັນເດັກນ້ອຍ ທ່ານໄດ້ຕິດຕາມຄອບຄົວຍົກຍ້າຍຈາກ ເຂດສົງຄາມມາຢູ່ ນະຄອນຫລວງວຽງຈັນ ແລະຕໍ່ມາໄດ້ ອົບພະຍົບເຂົ້າມາ ສະຫະລັດ ໃນປີ 1979 ທ່ານໄດ້ເລົ່າ ຊີວິດເບື້ອງຕົ້ນຄວາມເປັນມາສູ່ ວີໂອເອ ຟັງວ່າ : ວິວັດທະນາການຂອງສັດຕະວັດ ທີ່ 21 ໄດ້ສະແດງໃຫ້ເຫັນເຖິງຄວາມສະດວກສະບາຍຫລາຍໆຢ່າງ ທ່ານຜູ້ຟັງເຄີຍຄິດຝັນບໍ່ວ່າ ຈະມີການລ້ຽງໄກ່ໂດຍໃຊ້ເຄຶ່ອງຄອມພິມເຕີ ເພື່ອຊ່ວຍຕິດຕາມເບິ່ງການເຄື່ອນໄຫວທຸກໆຢ່າງຢູ່ໃນຫລົກໄກ່ ເຄື່ອງມືອັນທັນສະໄໝດັ່ງກ່າວນີ້ ໄດ້ຖືກນຳໃຊ້ກັນມາຫລາຍປີແລ້ວ ທ່ານທອມ ໄດ້ອະທິບາຍກ່ຽວກັບເລື້ອງນີ້ວ່າ : ເພື່ອໃຫ້ໄກ່ໃຫຍ່ໄວທັນກັບເວລາ ແລະຖືກຕ້ອງຕາມຫລັກອານະໄມ ອາຫານລ້ຽງໄກ່ ມີຢູ່ ສີ່ລະດັບ ທີ່ໄກ່ຈະຕ້ອງກິນໃຫ້ຖືກຕ້ອງ ນັບຕັ້ງແຕ່ໄກ່ຫາກໍເກີດມາໃໝ່ໆ ຈົນເຖິງໄກ່ໃຫຍ່ ສົມບູນ ນອກນັ້ນຕ້ອງຮູ້ຈັກວິທີປ້ອງກັນພະຍາດທີ່ຈະມາລົບກວນໄກ່ ຊຶ່ງທ່ານທອມ ໄດ້ ເລົ່າສູ່ຟັງດັ່ງນີ້ : ທ່ານທອມ ເແມ່ນກະເສດຕະກອນລ້ຽງໄກ່ ສະໄໝໃໝ່ ທີ່ປະສົບຜົນສຳເລັດ ໂດຍການໃຊ້ເຄຶ່ອງຄອມພິວເຕີ ອັນເປັນ ເທັກໂນໂລຈີ ທີ່ຫລ້າສຸດ ທ່ານທອມ ໄດ້ກ່າວມ້ວນທ້າຍຂອງ ການສຳພາດນີີ້ວ່າ : ປັດຈຸບັນນີ້ ທ່ານທອມ ແສງຄຳຍອງ ໃຊ້ຊີວິດຢູ່ຢ່າງງຽບໆສະບາຍໆກັບ ພັນລະຍາ ແລະ ລູກສາວທີ່ໜ້າຮັກສາມຄົນ ໂດຍບໍ່ຈຳເປັນຕ້ອງໄດ້ໄປເຮັດວຽກຢູ່ຟາມໄກ່ທຸກໆມື້ ຫລືໄປ ເຮັດການເໝືອນຄົນທົ່ວໆໄປ ແລະພຽງແຕ່ສັງເກດຕິດຕາມເບິ່ງຈາກ ເຄຶ່ອງຄອມພິວເຕີ ເທົ່ານັ້ນ ເພາະສະນັ້ນ ແຕ່ລະວັນ ທ່ານທອມ ຈຶ່ງມີເວລາຢູ່ກັບລູກ ເບິ່ງແຍງເຮືອນຊານ ແລະມ່ວນຊຶ່ນກັບຊີວິດ ວັນພະຫັດໜ້າ ເຮົາຈະນຳເອົາ ຊີວິດການເປັນຢູ່ຂອງ ຊາວລາວ-ອາເມຣິກັນ ທີ່ໜ້າສົນ ໃຈມາສະເນີທ່ານ ໂປດຕິດຕາມຮັບຟັງ